b'\n_START_ARTICLE_\nUlrik I. Celjski\n_START_SECTION_\nDose\xc5\xbeki\n_START_PARAGRAPH_\nPodobno kakor o\xc4\x8de Friderik I. je tudi Ulrik I. postal kranjski de\xc5\xbeelni glavar (1362) Za \xc4\x8dasa Ulrika I. Celjskega so Celjski grofje dosegli mednarodne povezave- Ulrik I. je namre\xc4\x8d pripravljal dinasti\xc4\x8dne poroke in se kot najemnik raznih dinastov s svojimi celjskimi \xc4\x8detami bojeval v Dalmaciji, Srbiji, Bolgariji, Italiji, z bavarskimi Wittelsbachi na Tirolskem in proti Prusom. Grof Ulrik I. je leta 1354 sodeloval pri napadu ogrsko-hrva\xc5\xa1kega kralja Ludvika I. An\xc5\xbeujskega (mo\xc5\xbea Elizabete Kotromani\xc4\x87) na Zadar, naslednje leto je s kraljem sodeloval v bojih z Bene\xc4\x8dani v Dalmaciji, leta 1359 in 1365 pa se je bojeval v Srbiji in Bolgariji. Tudi njegov sin Viljem seje z ogrskim kraljem boril proti Turkom v Srbiji. UIrikov brat Herman I. pa je balkansko politiko zastavil \xc5\xa1e bolj odlo\xc4\x8dno, ko seje leta 1361 poro\xc4\x8dil s Katarino, Elizabetino sestro in h\xc4\x8derko tedanjega bosenskega bana Stjepana II. Kotromani\xc4\x87a. Najemni\xc5\xa1tvo in trgovina na dalj\xc5\xa1e razdalje sta prinesla denar, s katerim so Celjski pove\xc4\x8devali svojo posest.'